Aalborg får tre hybridbusser, der larmer og forurener mindre end de normale busser. 
 
 

De tre nye busser skal allerede køre i Aalborg Kommune fra 2. januar. De nye busser skal i første omgang køre på linje 17. En hybridbus er langt mere brændstof- og miljøvenlig end både normale busser og biler. En hybridbus opsamler elektrisk energi, når den bremser, hvilket medfører at den bruger 30% mindre i brændstof end almindelig busser, og derfor også har et væsentligt mindre co2-udslip. Samtidig medfører bussernes hybridteknologi, at lydniveauet er meget lavt. Nordjyllands Trafikselskab forventer, at der med tiden kommer endnu flere hybridbusser på vejene.